ད་ལས༔ ཕུར་པ་
ཨཾ༔ འོད་གསལ་རྡོ་རྗེ་གསང་མཛོད་འ
དཔའ་བོ་གཅིག་སྒྲུབ་བཞུགས་སོ༔
བཛྲ་ཀུ་མཱ་ར་ཡེ༔ བར་ཆད་བདུད་ལས་རྒྱལ་བ་དང་༔ དངོས་གྲུབ་རྣམ་གཉིས་སྒྲུབ་འདོད་པའི༔
རྣལ་འབྱོར་རིག་པ་འཛིན་པ་ཡིས༔ ལྷ་མཆོག་རྡོ་རྗེ་ཕུར་པ་བསྒྲུབ༔ ས་མ་ཡ༔ ཨཱཿ རང་བྱུང་དོན་གྱི་ཧེ་
རུ་ཀཿ༔ བློ་བྲལ་ངང་ནས་སྐྱབས་སུ་མཆི༔ མ་རིག་འཁྲུལ་བའི་འགྲོ་བ་རྣམས༔ ཡེ་
གྲོལ་ཆེན་པོར་སེམས་བསྐྱེད་དོ༔ ཨཱ༔ སྣང་སྲིད་དག་པ་རབ་འབྱམས་ཞིང་༔ རྡོ་རྗེ་
ཕུར་པར་གྱུར་པ་ཡི༔ འཆང་གཟུང་ཨེ་ཡི་ཕོ་བྲང་དབུས༔ བདག་འཛིན་བྱད་མ་
གན་རྐྱལ་སྟེང་༔ བདག་ཉིད་རྡོ་རྗེ་གཞོན་ནུ་མཐིང་༔ ཞལ་གསུམ་ཕྱག་དྲུག་ཁྲོ་
ཆས་རྫོགས༔ གཡས་དཀར་གཡོན་དམར་རབ་ཁྲོས་རྔམ༔ ཕྱག་གཡས་རྡོ་རྗེ་ཁ་ཊཱཾ་
དང་༔ གཡོན་པས་བྷན་ཁྲག་མེ་དཔུང་འཛིན༔ མཐའ་གཉིས་གནམ་ལྕགས་ཕུར་
པ་འདྲིལ༔ སྐུ་སྨད་ལྕགས་སྲེག་ཕུར་བུའི་དབལ༔ བྱད་གདོན་ཉམས་པའི་སྙིང་
གར་གཟིརཿ༔ རྡོ་རྗེ་རིན་ཆེན་གཤོག་པ་གདེངས༔ དམ་ཚིག་ཡེ་ཤེས་གཉིས་སུ་
མེད༔ ཡེ་ཤེས་མེ་དཔུང་ཀློང་དུ་གསལ༔ ཐུགས་ཀར་ཉི་སྟེང་ཧཱུཾ་མཐིང་ལ༔ སྔགས་
ཀྱི་ཕྲེང་བས་བསྐོར་བ་ལས༔ འོད་ཟེར་འཕྲོ་འདུས་དོན་གཉིས་བྱས༔ སྣང་སྲིད་ལྟ་
ཡི་དལ་དུ་བསྒོམ༔ ཨོཾ་བཛྲ་ཀི་ལི་ཀཱི་ལ་ཡ་ཧཱུཾ་ཕཊ༔ འབྲུ་འབུམ་བཟླས་པས་དངོས་ཉམས་
སམ༔ རྨི་ལམ་ཞལ་མཇལ་གསུང་ཐོས་སོགས༔ མཚན་མ་མཐོང་བར་གདོན་མི་ཟ༔ དེ་ནས་འདོགས་ཅན་
སྔགས་འདི་བཟླ༔ ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷན་བཾ་ཧཱུྃ་ཕཊ༔ བཞི་འབུམ་བཟླས་པས་
~86~

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
པ 1:|:ཀ ན 1:|:ཀ ཎ
དོན་ཀུན་འགྲུབ༔ ས་མ་ཡ༔ དེ་ནས་ལས་སྔགས་སྤུ་གྲི་འདི༔ སྒྲུབ་སྔགས་འདོགས་ཅན་ཤམ་དུ་སྦྱར༔ མ་
རཀྨོ་ཡཀྨོ༔ ཀཱ་ལ་རཱུ་པ༔ སྙིང་རྩ་ལ་ཡཾ་ཡཾ༔ སྲོག་རྩ་ལ་ཡཾ་ཡཾ༔ སྙིང་རྩ་ལ་ཕྲིལ་
ཕྲིལ༔ སྲོག་ལ་ཆུམ་ཆུམ༔ ཙིཏྟ་སྲོག་ལ་དུང་དུང་༔ སྙིང་ཁྲག་ཤད་ཛ༔ é་རི་ལི་ལི༔
སྙིང་རྩེག་རྩེག༔ འུར་འུར༔ ཤིག་ཤིག༔ འགུལ་འགུལ༔ མྱག་མྱག༔ སོད་སོད༔
དྷ་དྷཱི་མ་མ་ཀརྨ་ཤྲཱི་ཀྲྀ་ཀ་ར་ཡ༔ མ་ར་སེ་ནི༔ པྲ་མརྙ་ན་ཡ་ཧཱུྃ་ཕཊ༔ དགྲ་བགེགས་
དམ་སྲི་བྱད་ཕུར་མཱ་ར་ཡ་རྦད༔ མ་བཅོས་རང་བྱུང་གཉུག་མའི་ངང་༔ སྒྲུབ་སྔགས་བཅུ་ཆ་བཟླས་པ་
འགྲུབ༔ ས་མ་ཡ༔ ཡང་ཟབ་བཅུད་དྲིལ་གདམས་པ་འདི༔ མཚོ་རྒྱལ་བདག་གི་སྙིང་ལྟ་བུ༔ མ་འོངས་རིག་པ་
འཛིན་པ་ཡི༔ དོན་དུ་དབྱིངས་ཀྱི་རྒྱ་རུ་བསྡམ༔ ནམ་ཞིག་དུས་ལ་བབ་པའི་ཚེ༔ འགྲོ་འདུལ་དཔའ་བོ་རྡོ་རྗེ་
ཡིས༔ རང་གཞན་དོན་དུ་སྣང་བར་བྱེད༔ བཀའ་འདི་བསྟན་སྲུང་རྣམས་ཀྱིས་གཉེར༔ ས་མ་ཡ༔ རྒྱ་རྒྱ་རྒྱ༔
སློབ་མ་རྗེས་སུ་འཛིན་པ་ནི༔ བུམ་པ་ལ་སོགས་འདུ་བྱས་ཏེ༔ ནུས་ལྡན་བསྒྲུབས་ནས་སློབ་མ་ལ༔
ཁྲུས་དང་བགེགས་ཕྲལ་སྲུང་འཁོར་བསྒོམ༔ ལོ་རྒྱུས་མཚམས་སྦྱར་མཎྜལ་འབུལ༔ འདོད་པའི་དོན་ལ་
གསོལ་བ་ནི༔ ཀྱཻ༔ ལྷ་དང་བླ་མ་དབྱེར་མེད་པའི༔ རྡོ་རྗེ་སློབ་དཔོན་དགོངས་སུ་
གསོལ༔ བར་ཆད་དགྲ་ལས་རྒྱལ་བའི་ཕྱིར༔ རྡོ་རྗེ་ཕུར་པའི་དབང་བསྐུར་སྩོལ༔
ལན་གསུམ༔ སྐྱབས་སེམས་ཚོགས་བསགས་སྦྱིན་བྱས་ནས༔ བསང་སྦྱངས་བསྐྱེད་བསྟིམ་བརྟན་པར་བྱ༔ དེ་
ནས་བུམ་པའི་དབང་བསྐུར་ནི༔ ༀ༔ ཀ་དག་བུམ་པའི་གཞལ་ཡས་སུ༔ ལྷུན་གྲུབ་རྡོ་རྗེ་
ཕུར་པ་བཞུགས༔ སྐལ་ལྡན་ལུས་ལ་དབང་བསྐུར་བས༔ བསྐྱེད་པ་སྐུ་ཡི་དབང་
ཐོབ་ཤོག༔ རྩ་སྔགས༔ ཀཱ་ཡ་ཨ་བྷི་ཥཱིཉྩ་ཧཱུཾ༔ སྔགས་ཕྲེང་གཏད་ལ༔ ཨཱཿ སྒྲ་གྲགས་རང་
བྱུང་རྡོ་རྗེའི་སྒྲར༔ སྐྱེ་འགག་གཉིས་སུ་མེད་པའི་ཕྱིར༔ སྔགས་ཕྲེང་གསུང་གི་དབང་
བསྐུར་བས༔ བདེ་ཆེན་གསུང་གི་དབང་ཐོབ་ཤོག༔ རྩ་སྔགས༔ ཝཱཀྐ་ཨ་བྷི་ཥིཉྩ་ཧཱུྃ༔
~87-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
ཕུར་བུ་གཏད་ལ༔ ཧཱུཾ༔ བདག་འཛིན་མ་རིག་རཱུ་ཏྲ་ལ༔ བདག་མེད་དོན་གྱི་ཕུར་པ་
ཐེབས༔ གཟུང་འཛིན་འཁྲུལ་བ་རང་གྲོལ་ནས༔ འུབ་ཆུབ་བློ་འདས་དབང་ཐོབ་
ཤོག༔ རྩ་སྔགས༔ ཙིཏྟ་ཨ་བྷི་ཥིཉྩ་ཧཱུྃ༔ གཏོར་མ་གཏད་ལ༔ ཧཱུྃ་ཧྲཱིཿ༔ ལྷ་མཆོག་རྡོ་རྗེ་གཞོན་
ནུ་སྒྲུབ་པའི་རྟེན༔ དམ་རྫས་བ་ལིང་ཏ་ཡི་དབང་བསྐུར་བས༔ ཕྲིན་ལས་རྣམ་བཞི་
ལྷུན་གྱིས་གྲུབ་པ་དང་༔ མཆོག་གི་དངོས་གྲུབ་དམ་པ་ཐོབ་པར་ཤོག༔ རྩ་སྔགས༔
ཤཱནྟིཾ་པུཥྞི་ཝཱ་ཤཾ་མཱ་ར་ཡ་བྷ་ལིངྐ་ཨ་བྷི་ཥིཉྩཱ་ཧྲཱིཿ
མཐའ་རྟེན་ཤིས་བརྗོད་མེ་ཏོག་འཐོར༔ ཁས་བླང་མཎྜལ་གཏང་རག་འབུལ༔ རྗེས་ཀྱི་བྱ་བ་གཞན་
དང་མཐུན༔ ས་མ་ཡ༔ ཨེ་མ༔ དབྱིངས་ཕྱུག་ཡེ་ཤེས་མཚོ་རྒྱལ་ངས༔ ལྷ་མཆོག་རྡོ་རྗེ་ཕུར་པ་ལ༔ བརྟེན་ནས་
རིམ་གཉིས་དངོས་གྲུབ་ཐོབ༔ ཟབ་ལ་བཅུད་དྲིལ་ཡང་ཟབ་འདི༔ མ་འོངས་དུས་ངན་ཆེར་སྙིགས་དུས༔ ང་
སྤྲུལ་རིག་པ་འཛིན་པ་ཡི༔ མི་མཐུན་བར་ཆད་སེལ་ཕྱིར་དང་༔ མཆོག་ཐུན་དངོས་གྲུབ་ཐོབ་པའི་ཕྱིར༔ མི་
ཤིགས་ཐིག་ལེའི་དབྱིངས་སུ་རྒྱ༔ དུས་ལ་བབ་ཚེ་སྣང་བར་ཤོག༔ བཀའ་འདི་བསྟན་སྲུང་རྣམས་ཀྱིས་གཉེར༔
ས་མ་ཡ༔ རྒྱ་རྒྱ་རྒྱ༔ མནྟྲ༔ གུ་ཧྱ༔ བརྡ་ཐིམ༔ གར་གྱི་དབང་ཕྱུག་བཞད་པ་རྩལ་ལམ༔ འགྲོ་འདུལ་དཔའ་བོ་
རྡོ་རྗེས་ཀློང་ལྔ་མི་ཤིགས་ཐིག་ལེ་འགྱུར་བ་མེད་པའི་སྒྲོམ་ནས་བཏོན་ཏེ་གཏན་ལ་ཕབ་པའོ༔ དགེའོ། །
དགེའོ། །དགེའོ།། །།
88

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།